बलिया। प्रदेश स्तरीय मिनिस्ट्रियल कलेक्ट्रेट संघ की ओर से हर जिले में बैठक कर कर्मचारियों में अपने अधिकारों के प्रति जागरण अभियान चलाया जा रहा है। शनिवार को कलेक्ट्रेट सभागार में जोनल अध्यक्ष प्रमोद यादव की अध्यक्षता में बैठक हुई। बैठक में 13 सूत्रीय मांगों के संबंध में रणनीति तय की गई। साथ ही कलेक्ट्रेट कर्मचारियों को उनके अधिकारों के बारे में सीनियर पदाधिकारियों ने बताया और उसकी रक्षा करने के प्रति भरोसा दिलाया।
जोनल अध्यक्ष प्रमोद यादव ने कहा कि कलेक्ट्रेट के कर्मियों के अधिकारों से छेड़छाड़ कतई बर्दाश्त नहीं की जाएगी। इसके लिए हर स्तर पर लड़ाई लड़ी जाएगी। दूसरे जोनल अध्यक्ष रमाकांत सिंह ने कहा कि अधिकारों को बचाने के लिए जरूरत पड़ी तो कार्य बहिष्कार व आंदोलन भी होगा। मंडलीय अध्यक्ष व कलेक्ट्रेट संघ के पूर्व अध्यक्ष अनिल गुप्ता व मंडलीय मंत्री प्रवीण राय ने कर्मचारी एकता पर विशेष जोर दिया। कलेक्ट्रेट संघ के अध्यक्ष कौशल उपाध्याय ने 13 सूत्रीय मांगों की विस्तृत जानकारी दी। कहा कि लिपिकीय पदों पर लेखपाल कानूनगो को बैठा दिया जाता है। इस तरह कर्मचारियों के अधिकारों के साथ खिलवाड़ ठीक नहीं है। बताया कि जल्द ही किसी विधायक के माध्यम से इस मांग पत्र को मुख्यमंत्री को भेजा जाएगा। महामंत्री संजय भारती ने कहा कि मांगों पर विचार नहीं हुआ तो कर्मचारी आंदोलन को भी बाध्य होंगे। बैठक में प्रशासनिक अधिकारी वंशरोपण पांडेय, सुमंत सिंह, वीरेंद्र राम समेत समस्त कलेक्ट्रेट स्टाफ मौजूद रहे। संचालन संघ के पूर्व अध्यक्ष अश्विनी तिवारी ने किया।
यहां पढें पूरी खबर— - http://v.duta.us/49nbCAAA